**NOTĂ DE FUNDAMENTARE**

|  |
| --- |
| **Secţiunea 1****Titlul proiectului de act normativ** |
| **HOTĂRÂRE** **pentru aprobarea bugetului de venituri şi cheltuieli rectificat pe anul 2017** **pentru Administraţia Naţională “Apele Române”,** **aflată în coordonarea Ministerului Apelor şi Pădurilor** |
| **Secţiunea a 2-a****Motivul emiterii actului normativ** |
| 1.  | Descrierea situaţiei actuale | Apa constituie o resursă naturală cu valoare economică în toate formele sale de utilizare/exploatare. Conform actelor normative specifice, Administraţia Naţională „Apele Române" are calitatea de operator unic al resurselor de apă. Pentru a asigura resursele economico-financiare de gospodărire a apelor s-a instituit sistemul de plată, aceasta executându-se în corelaţie cu prevederile actelor de reglementare în domeniul gospodăririi apelor (avize, autorizaţii, etc.).  Odată cu aderarea României la Uniunea Europeană, a trebuit să se pună în aplicare Directiva Europeană 60/2000/CE prin care se statuează ca principii de bază în gospodărirea apelor următoarele:* Recuperarea integrală a costurilor managementului apei (cantitate şi calitate);
* Utilizatorii finali de apă plătesc (operatori de gospodărire comunală, operatori economici industriali, operatori economici producători de energie electrică, irigaţii, acvacultură-piscicultură);
* Poluatorii apei (sub orice formă de poluare) plătesc;
* Stimularea beneficiarilor de resursă de apă în vederea protecţiei acesteia.

 Pentru aplicarea acestor principii, a fost necesară implementarea noului mecanism economic prin Ordonanţa de urgenţă a Guvernului nr. 107/2002 privind înfiinţarea Administraţiei Naţionale „Apele Române", aprobată cu modificări şi completări prin Legea nr. 404/2003 pentru aprobarea Ordonanței de urgență a Guvernului nr.107/2002 privind înființarea Administrației Naționale "Apele Române" cu modificările şi completările ulterioare.Prin aprobarea acestui act normativ s-au propus următoarele îmbunătăţiri ale mecanismului economic: - încurajarea utilizatorilor în prognozarea corectă a necesarului de apă; - penalizarea graduală a acelor operatori care se abat de la normele privind prelevarea apei brute şi evacuarea apelor impurificate; - acordarea de bonificaţii acelor operatori care manifestă preocupare pentru utilizarea raţională şi protecţia resurselor de apă.  De asemenea, prin acest act normativ s-a instituit competenţa Administraţiei Naţionale „Apele Române" ca singura instituţie în drept să aplice acest sistem de contribuţii, plăţi, bonificaţii, tarife şi penalităţi specifice gospodăririi apelor, tuturor utilizatorilor de apă, indiferent de deţinătorul cu orice titlu al amenajării, precum şi din sursele subterane, cu excepţia celor pentru care sunt reglementări specifice în vigoare, întrucât apa este monopol natural de interes strategic.Pentru a-şi realiza sarcinile, Administraţia Naţională „Apele Române” are ca atribuţii:- cunoaşterea, conservarea, utilizarea raţională, protecţia, restaurarea şi valorificarea resurselor de apă;- întreţinerea infrastructurii naţionale de gospodărire a apelor (acumulări, diguri, etc.);- administrarea, exploatarea şi întreţinerea reţelei naţionale de observaţii şi măsurători hidrologice, hidrogeologice şi a infrastructurii „Sistemului Naţional de Gospodărire a Apelor”; - întreţinerea cursurilor de apă; - organizarea activităţilor specifice de apărare împotriva inundaţiilor; - supravegherea calităţii resurselor de apă, de prevenire şi de avertizare în caz de poluări accidentale ; - constituirea şi gestionarea fondului naţional de date hidrologice, hidrogeologice şi de gospodărire a apelor ; - implementarea Directivei Europene 60/2000/EC şi a celorlalte directive ale Uniunii Europene în domeniul gospodăririi cantitative şi calitative a apelor.Pentru realizarea sarcinilor prin noul mecanism economic, care constă într-un sistem de contribuţii, plăţi, bonificaţii, tarife şi penalităţi specifice activităţii de gospodărire a resurselor de apă, a fost adoptată Ordonanța de urgență a Guvernului nr. 107/2002 privind înființarea Administraţiei Naţionale „Apele Române” care prevede următoarele contribuţii specifice:1. contribuţia pentru utilizarea resurselor de apă pe categorii de resursă şi utilizatori;
2. contribuţia pentru primirea apelor uzate în resursele de apă;
3. contribuţia pentru potenţialul hidroenergetic asigurat prin barajele lacurilor de acumulare din administrarea Administraţiei Naţionale „Apele Române”;
4. contribuţia pentru exploatarea de agregate minerale din albiile şi malurile cursurilor de apă.

Mecanismul economic specific gospodăririi apelor prevede aplicarea de penalităţi tuturor utilizatorilor la care se constată abateri de la prevederile reglementate, atât pentru depăşirea cantităţilor de apă utilizate, a concentraţiilor şi cantităţilor de substanţe impurificatoare evacuate în resursele de apă, cât şi pentru încălcarea prevederilor din abonamentul încheiat cu Administraţia Naţională „Apele Române”.Bonificaţiile se acordă utilizatorilor de apă care demonstrează, constant, o grijă deosebită pentru folosirea raţională şi protecţia calităţii apelor. Trebuie menţionat că cea mai importantă sarcină a Administraţiei Naţionale „Apele Române” este menţinerea în siguranţă a Sistemului Naţional de Gospodărire a Apelor, inclusiv infrastructura lucrărilor de apărare împotriva inundaţiilor. Veniturile Administraţiei Naţionale „Apele Române” se obţin prin aplicarea sistemului de contribuţii tuturor utilizatorilor de apă.Pe baza autorizaţiilor de gospodărire a apelor, unde sunt aprobate cantităţile maxime de utilizare, se întocmesc contractele de abonament, care stau la baza fundamentării veniturilor.Ţinând cont de aceste reglementări, precum şi de prevederile Scrisorii Cadru nr. 416785/ 18.01.2017 privind contextul macroeconomic, metodologia de elaborare a proiectelor de buget pe anul 2017 şi a estimărilor pentru anii 2018-2020, în baza propunerilor ordonatorilor de credite din subordine, precum și de Ordonanța de urgență a Guvernului nr. 63/2017 cu privire la rectificarea bugetului de stat pe anul 2017, Administraţia Naţională „Apele Române” a întocmit proiectul bugetului de venituri şi cheltuieli rectificat pentru anul 2017.De asemenea, ținând cont de ținta de deficit asumată de către Guvernul României, sumele aprobate pentru A.N. Apele Române, prin H.G. nr. 177/2017 au fost subdimensionate față de necesarul real, o parte din cheltuielile salariale, tichetele de masă și alte naturi de cheltuieli fiind aprobate numai pentru 7 luni ale anului în curs.Față de acestea, bugetul de venituri şi cheltuieli al Administraţiei Naţionale „Apele Române” propus spre rectificare în anul 2017 se prezintă astfel:* **La capitolul de venituri: 993.890 mii lei**.

Comparativ cu veniturile aprobate inițial în bugetul de venituri și cheltuieli, în valoare totală de 1.000.169 mii lei şi realizate la data de 31.08.2017 în procent de 60,72%, A.N. Apele Române propune spre rectificare un buget cu 0,63% mai mic faţă de cel inițial, venituri diminuate cu valoarea de 6.279 mii lei. Această diminuare nu se datorează reducerii veniturilor din surse proprii încasate conform mecanismului economic specific, ci reducerii subvențiilor de la bugetul statului, precum și finanțărilor din surse externe, după cum urmează:1. „Prestări servicii pentru finanţarea acţiunilor în domeniul apelor (Hidrologie)” – redus cu 1.300 mii lei;
2. „Transferuri curente pentru prevenirea şi combaterea inundaţiilor” (stoc de apărare): redus cu 73 mii lei;
3. „Alte cheltuieli cu bunuri şi servicii” (servicii de cadastru): diminuat cu 700 mii lei;
4. „Subvenţii de la bugetul de stat către instituţii publice finantaţe parţial sau integral din venituri proprii pentru proiecte finantaţe din FEN postaderare” (Programului Operaţional Infrastructuri Mari – POIM) – diminuat cu 8.000 mii lei;
5. „Sume primite de la U.E./ alți donatori în contul plăților efectuate și prefinanțări” (capitolul 45.10)– diminuat la partea de venituri cu 656 mii lei, ca urmare a faptului că cererile de rambursare pentru ultima tranșă ale proiectelor EAST AVERT, FREEWAT și ISENES 2 vor fi încasate în anul 2018.
6. „Sume primite de la U.E./ alți donatori în contul plăților efectuate și prefinanțări aferente cadrului financiar 2014-2020” (capitolul 48.10), bugetul a fost diminuat cu suma de 2.951 mii lei, ca urmare a faptului că în anul 2017 nu a mai fost semnat Acordul Interstatal dintre România și Serbia de către ambele parți pentru proiectul cu finanțare externă nerambursabilă finanțat din programul IPA – Interreg Cooperare Transfontaliera România-Serbia „Repararea infrastructurii de navigație pe canalul Bega”.

**Total diminuări ( pct.1+pct.2+pct.3+pct.4+pct.5+pct.6): 1.300 mii lei +73 mii lei + 700 mii lei + 8.000 mii lei + 656 mii lei + 2.951 mii lei = 13.680 mii lei** Față de aceste diminuări, alocațiile bugetare au fost majorate cu suma de 7.394 mii lei. Tot o creștere, în valoare netă de 7 mii lei se înregistrează și la “Venituri din producția riscurilor asigurate” (Subcapitol nou introdus). **Total majorări: 7.394 mii lei + 7 mii lei = 7.401 mii lei** Față de acestea, suma totală de diminuare a valorii veniturilor este de 6.279 mii lei și are următoarea componență: **13.680 mii lei - 7.401 mii lei = 6279 mii lei*** **La capitolul de cheltuieli: 1.226.069 mii lei.**

Comparativ cu bugetul de venituri și cheltuieli aprobat prin H.G. nr. 177/2017 când nivelul cheltuielilor a fost în valoare totală de 1.232.348 mii lei, suma prognozată a fi cheltuită până la sfârsitul anului 2017 la acest capitol este cu 0.51% mai mică față de bugetul aprobat, respectiv cu 6.279 mii lei, adică exact suma cu care au fost diminuate veniturile conform explicațiilor de mai sus, astfel încât deficitul în valoare de 232.179 mii lei aprobat prin H.G. nr.177/2017, să rămână neschimbat.Pe naturi de cheltuieli, această diferenţă este formată în principal din:**La *titlul 10 „cheltuieli de personal”*** este prevăzută *o suplimentare cu 2,71% faţă de bugetul inițial*, în valoare netă de 11.482 mii lei, creştere care nu se concretizează în majorări salariale, aşa cum prevede art. 1 din O.U.G. nr. 9/ 2017, ci în asigurarea plăţii tichetelor de masă, conform art. 1 din Legea nr. 218/ 2016 pentru modificarea art. 3 alin. (1) din Legea nr. 142/1998 privind acordarea tichetelor de masă, pentru un număr de 9.213 angajați (suma pentru tichetele de masă a fost aprobată în bugetul de venituri și cheltuieli doar pentru o perioadă de 7 luni.):* 9.011 posturi remunerate aflate în plată la data de 31.08.2017 x 15 lei/tichet x 21 zile/lună x 4 luni = 11.354 mii lei
* 202 posturi conform Memorandumului x 15 lei/tichet x 21 zile/lună x 2 luni = 128 mii lei

***TOTAL: 11.482 mii lei*** **La *titlul 20 „Bunuri şi servicii”***  Comparativ cu bugetul de cheltuieli aprobat prin H.G. nr.177/2017, suma prognozată a fi cheltuită după rectificare, în anul 2017, a crescut cu aproximativ 1,7%, respectiv 4.933 mii lei.Această majorare se datorează faptului că pentru acestă natură de cheltuieli, prin bugetul de venituri și cheltuieli aprobat au fost alocate fonduri doar pentru 7 luni, această limitare a alocării de fonduri conducând la imposibilitatea finanțării până la finele anului a unui număr de acțiuni absolut necesare pentru funcționarea și întreținerea unităților după cum urmează:Pentru acoperirirea necesarului de energie electrică și gaze naturale, bugetul de venituri și cheltuieli a crescut la articolul bugetar 20.01.03 - Încălzit, iluminat și forță motrică cu 41,59%, respectiv 4.083 mii lei, sumă ce rezultă din creșterea prețurilor de pe piața liberă atât la energie electrică cât și la gaze naturale. Pentru a gestiona eficient resursa umană și de timp alocată activității de perfecționare profesională în special în cazul angajaților cu profesii specifice, A.N. Apele Româneprin Hotărârea Consiliului de Conducere nr. 6/28.04.2017 și respectiv nr. 8/28.04.2017 a preluat și aprobat funcționarea Centrelor Regionale de Formare Profesională Voina, Colibița și respectivGura Râului, fapt ce a dus la creșterea cheltuielilor cu bunuri și servicii, în mod special la articolul bugetar 20.01.30 – Alte bunuri și servicii pentru întreținere și funcționare, cu o valoare de 1.977 mii lei, reprezentând cheltuieli cu servicii de supraveghere, monitorizare și pază, dar și servicii de normare în muncă.  Având în vedere fenomenele meteorologice periculoase produse la începutul verii anului 2017 și soldate cu alunecări de teren în Comuna Alunu, Judetul Vâlcea, A. N. Apele Române a trebuit să intervină rapid, atât cu forța umană cât și materială, fapt ce a dus la creșterea cheltuielilor la articolul bugetar 20.22 – “Finanțarea acțiunilor în domeniul apelor” dar și a celor cu transportul sau deplasările interne.  **La *titlul 70 „Cheltuieli de capital” din surse proprii*** este prevazută o *diminuare în procent de 4,5% faţă de bugetul aprobat inițial*, în valoare netă de 18.684 mii lei.  Această diminuare se datorează în principal reducerii prețurilor obținute în urma achizițiilor utilajelor, achiziții care se înscriu în programul de dotare cu mijloace fixe necesare exploatării și întreținerii Infrastructurii Naţionale de Gospodărire a Apelor din administrare, precum şi pentru intervenţia operativă, realizându-se astfel economii.  De asemenea, o reducere substanțială la acestă natură de cheltuieli este datorată faptului că o parte dintre lucrările de investiții și de reparații capitale finanțate din surse proprii nu au putut fi demarate din cauza procedurilor anevoiase de obținere a avizelor, autorizațiilor, exproprierilor de teren, etc. **La *titlul 56 „Proiecte cu finanţare din fonduri externe nerambursabile (FEN) postaderare”,*** este prevăzută *o diminuare în procent de 20,51%*, respectiv 436 mii lei, prin diminuarea bugetului de venituri și cheltuieli pe anul în curs, ale celor patru proiecte enumerate mai jos, datorită reducerii prețurilor obținute în urma achizițiilor unor echipamente necesare realizării obiectivelor stabilite în proiect. Astfel, proiectele care au suferit modificări sunt:* Proiectul EAST AVERT s-a diminuat cu suma de 209 mii lei;
* Proiectul ISENES 2 s-a diminuat cu suma de 27 mii lei;
* Proiectul FREEWAT s-a diminuat cu suma de 100 mii lei;
* Proiectul T.P.A.E. s-a diminuat cu suma de 100 mii lei.

 **La*****titlul 58 „Proiecte cu finanţare din fonduri externe nerambursabile aferente cadrului financiar 2014-2020”***, prevederea bugetară aprobată prin H.G. nr. 177/ 2017 se diminuează în procent de 56,81%, respectiv 2.935 mii lei, ca urmare a faptului că Acordul Interstatal între România și Serbia pentru proiectul „Repararea infrastructurii de navigație pe canalul Bega” (RINCB) finanțat din programul IPA – Interreg Cooperare Transfontaliera România-Serbia, nu a fost semnat de ambele părţi, fiind astfel estimate a fi demarate activitatile in trimestrul IV. **Pentru cheltuieli de la bugetul de stat** este propusă o diminuare în valoare totală de 1.379 mii lei, reprezentând un procent de micşorare de 1,34% faţă de bugetul aprobat prin H.G. 177/2017. Astfel, conform sumelor aprobate prin Ordonanța de Urgență a Guvernului nr. 63/2017 cu privire la rectificarea bugetului de stat pe anul 2017, au suferit modificări următoarele:* Fondul de Coeziune (Program Operaţional Infrastructura Mare) - diminuat cu suma de 8.000 mii lei;
* Cheltuieli destinate serviciilor de cadastru și intabulare – diminuat cu suma de 700 mii lei;
* Prevenirea și combaterea inundațiilor (stoc de apărare) – diminuat cu suma de 73 mii lei
* Cheltuielile de capital cu finanţare de la bugetul de stat (alocaţii bugetare) - majorat cu suma de 7.394 mii lei,.

**Față de cele mai susmenționate, bugetul de venituri și cheltuieli al Administrației Naționale Apele Române propus pentru rectificare se prezintă astfel:*** **La capitolul de venituri: 993.890 mii lei;**
* **La capitolul de cheltuieli: 1.226.069 mii lei.**

Diferența dintre cheltuieli și venituri, în suma de 232.179 mii lei, reprezintă deficitul bugetar aprobat conform H.G. nr. 177/2017 privind aprobarea bugetului de venituri și cheltuieli al Administrației Naționale Apele Române, care va fi acoperit din excedentul anilor anteriori. Componenţa acestui excedent este următoarea: - excedent an 2014= 359.092 mii lei;- excedent an 2015= 310.854 mii lei ; - deficit an 2016= 42.634 mii lei , iar din această sumă, Administraţia Naţională “Apele Române” solicită **utilizarea sumei de 232.179 mii lei**, cât a fost înscris în bugetul de venituri şi cheltuieli aprobat pentru anul 2017, ca deficit. |
| 2.1 | În cazul proiectelor de acte normative care transpun legislația comunitară sau creează cadrul pentru aplicarea directă a acesteia | Proiectul de act normativ nu se referă la acest subiect. |
| 2. | Schimbări preconizate | Prin prezentul proiect de hotărâre a Guvernului privind aprobarea bugetului de venituri şi cheltuieli rectificat al Administraţiei Naţionale „Apele Române” se propune realizarea în condiţii optime a Programului de Gospodărire a Apelor şi de creştere a capacităţii de intervenţie la inundaţii, gheţuri şi poluări accidentale. |
| 3. | Alte informaţii | Nu au fost identificate. |
| **Secţiunea a 3-a****Impactul socioeconomic al proiectului de act normativ** |
| 1.  | Impactul macroeconomic | Proiectul de hotărâre reprezintă în fapt alinierea statutului juridic al Administraţiei Naţionale „Apele Române” la cerinţele Guvernului de a promova o politică macroeconomică stabilă din punct de vedere financiar, care să asigure o execuţie bugetară prudentă, restrictivă şi echilibrată.  |
| 1.1 | Impactul asupra mediului concurențial şi domeniului ajutoarelor de stat | Proiectul de act normativ nu se referă la acest subiect. |
| 2. | Impactul asupra mediului de afaceri | Proiectul de act normativ nu se referă la acest subiect. |
| 2.1 | Impactul asupra sarcinilor administrative  | Proiectul de act normativ nu se referă la acest subiect. |
| 2.2 | Impactul asupra întreprinderilor mici și mijlocii  | Proiectul de act normativ nu se referă la acest subiect. |
| 3. | Impactul social | Proiectul de act normativ nu se referă la acest subiect. |
| 4. | Impactul asupra mediului | Proiectul de act normativ nu se refera la acest subiect  |
| 5. | Alte informaţii | Nu au fost identificate.  |
| **Secţiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pentru 5 ani)**- mii lei- |
| Indicatori | Anul curent | Următorii 4 ani | Media pe5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care:a) buget de stat, din acesta:  (i) impozit pe profit  (ii) impozit pe venit b) bugete locale:  (i) impozit pe profit c) bugetul asigurărilor sociale de stat:  (i) contribuţii de asigurări d) instituţii publice finanţate integral din venituri prorpii  |  |  |  |  |  |  |
| 2. Modificări ale cheltuielilor bugetare, plus/minus, din care: a) buget de stat, din acesta:  (i) cheltuieli de personal (ii) bunuri şi servicii  (iii) cheltuieli de capital b) bugete locale:  (i) cheltuieli de personal  (ii) bunuri şi servicii c) bugetul asigurărilor sociale de stat:  (i) cheltuieli de personal (ii) bunuri şi serviciid) bugetul instituţiilor publice finanţate integral din surse proprii  |  |  |  |  |  |  |
| 3. Impact financiar, plus/minus, care: a) buget de stat b) bugete locale c) instituţii publice finanţate integral din venituri proprii  |  |  |  |  |  |  |
| 4. Propuneri pentru acoperirea creşterii cheltuielilor bugetare  |  |  |  |  |  |  |
| 5. Propuneri pentru a compensa reducerea veniturilor bugetare  |  |  |  |  |  |  |
| 6. Calcule detaliate privind fundamentarea modificărilor veniturilor şi/ sau cheltuielilor bugetare  |  |  |  |  |  |  |
| 7. Alte informaţii  | Deficitul în valoare de 232.179 mii lei va fi asigurat din excedentul anilor anteriori. |
| **Secţiunea a 5-a****Efectele proiectului de act normativ asupra legislaţiei în vigoare** |
| 1.  | Măsuri normative necesare pentru aplicarea prevederilor proiectului de act normativ*:* a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ b) acte normative ce urmează a fi elaborate în vederea implementării noilor dispoziţii | Proiectul de act normativ nu se referă la acest subiect. |
|  1.1.. | Compatibilitatea proiectului de act normativ cu legislația în domeniul achizițiilor publice  | Proiectul de act normativ nu se referă la acest subiect. |
| 2. | Conformitatea proiectului de act normativ cu legislaţia comunitară în cazul proiectelor ce transpun prevederi comunitare  | Proiectul de act normativ nu se referă la acest subiect. |
| 3.  | Măsuri normative necesare aplicării directe a actelor normative comunitare  | Proiectul de act normativ nu se referă la acest subiect. |
| 4.  | Hotărâri ale Curţii de Justiţie a Uniunii Europene  | Proiectul de act normativ nu se referă la acest subiect. |
| 5.  | Alte acte normative şi/sau documente internaţionale din care decurg angajamente  | Proiectul de act normativ nu se referă la acest subiect. |
| 6. | Alte informaţii  | Nu au fost identifiacte.  |
| **Secţiunea a 6-a****Consultările efectuate în vederea elaborării proiectului de act normativ** |
| 1.  | Informaţii privind procesul de consultare cu organizaţii neguvernamentale, institute de cercetare şi alte organisme implicate  | Proiectul de act normativ nu se referă la acest subiect. |
| 2. | Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
| 3. | Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect. |
| 4. | Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect. |
| 5. | Informaţii privind avizarea către: a) Consiliul Legislativ b) Consiliul Suprem de Apărare a Ţării  c) Consiliul Economic şi Social d) Consiliul Concurenţei e) Curtea de Conturi  | Proiectul de act normativ nu se referă la acest subiect. |
| 6. | Alte informaţii  | Nu au fost identificate. |
| **Secţiunea a 7-a****Activităţi de informare publică privind elaborarea proiectului de act normativ** |
| 1.  | Informarea societăţii civile cu privire la necesitatea elaborării proiectului de act normativ  |  În elaborarea proiectului a fost îndeplinită procedura stabilită prin Legea nr.52/2003 privind transparenţa decizională în administraţia publică, prin afişarea acestuia în vederea consultării pe pagina de internet a Ministerului Apelor şi Pădurilor.  În acest sens, proiectul de act normativ a fost postat pe site-ul Ministerului Apelor și Pădurilor la adresa www.apepaduri.gov.ro, în data de .10.2017 și nu au fost primite observatii sau propuneri de la publicul interest.  |
| 2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect.  |
| 3. | Alte informaţii  | Nu au fost identificate.  |
| **Secţiunea a 8-a****Măsuri de implementare** |
| 1.  | Măsuri de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente |  Punerea în aplicare a prezentului proiect de act normativ nu necesită înfiinţarea unor noi organisme sau extinderea competenţelor instituţiilor existente. |
| 2.  | Alte informaţii  | Nu au fost identificate. |

Față de cele prezentate, a fost promovată Hotărârea de Guvernpentru aprobarea bugetului de venituri şi cheltuieli rectificat pe anul 2017 pentru Administraţia Naţională “Apele Române”, aflată în coordonarea Ministerului Apelor şi Pădurilor.

**MINISTRUL APELOR ŞI PĂDURILOR**

**Adriana-Doina PANĂ**

**AVIZĂM FAVORABIL**

**MINISTRUL MUNCII ŞI JUSTIŢIEI SOCIALE**

**Lia-Olguţa VASILESCU**

**MINISTRUL FINANŢELOR PUBLICE**

**Ionuţ MIŞA**